CELEX: 62017CN0679
Language: hu
Date: 2017-12-04 00:00:00
Title: C-679/17. sz. ügy: A Hof van beroep Antwerpen (Belgium) által 2017. december 4-én benyújtott előzetes döntéshozatal iránti kérelem – Vlaamse Gewest, képviseli: Vlaamse regering a Vlaamse Minister van Begroting, Financiën en Energie személyében és Vlaamse Gewest, képviseli: Vlaamse regering a Vlaamse Minister van Omgeving, Natuur en Landbouw személyében kontra Johannes Huijbrechts

12.3.2018   
            
            
               HU
            
            
               Az Európai Unió Hivatalos Lapja
            
            
               C 94/6
            
         A Hof van beroep Antwerpen (Belgium) által 2017. december 4-én benyújtott előzetes döntéshozatal iránti kérelem – Vlaamse Gewest, képviseli: Vlaamse regering a Vlaamse Minister van Begroting, Financiën en Energie személyében és Vlaamse Gewest, képviseli: Vlaamse regering a Vlaamse Minister van Omgeving, Natuur en Landbouw személyében kontra Johannes Huijbrechts
   (C-679/17. sz. ügy)
   (2018/C 094/07)
   Az eljárás nyelve: holland
   
      A kérdést előterjesztő bíróság
   
   Hof van beroep Antwerpen
   
      Az alapeljárás felei
   
   
      Felperesek: Vlaamse Gewest (flamand régió), képviseli: Vlaamse regering (flamand kormány) a Vlaamse Minister van Begroting, Financiën en Energie (a költségvetésért, a pénzügyekért és az energiáért felelős flamand miniszter) személyében és Vlaamse Gewest (flamand régió), képviseli: Vlaamse regering (flamand kormány) a Vlaamse Minister van Omgeving, Natuur en Landbouw (a területrendezésért, a természetért és a mezőgazdaságért felelős flamand miniszter) személyében
   
      Alperes: Johannes Huijbrechts
   
      Az előzetes döntéshozatalra előterjesztett kérdések
   
   
               1)
            
            
               Az Európai Unió működéséről szóló szerződés 63. cikke szerinti szabad tőkemozgás megsértése valósul-e meg akkor, ha a külföldön található és fenntartható módon művelt erdőterület örököse nem kap mentességet ezen erdőterület tekintetében az öröklési illeték alól a Vlaams wetboek der successierechten (a flamand régió öröklési illetékekről szóló törvénykönyve, a továbbiakban: WS) 55quater cikke (jelenleg a Vlaamse Codex Fiscaliteit [az adókról szóló flamand törvénykönyv, a továbbiakban: CF] 2.7.6.0.3. cikke) alapján, míg a belföldön található és fenntartható módon művelt erdőterület örököse mentességet kap ezen erdőterület tekintetében az öröklési illeték alól a WS 55quater cikke (jelenleg a CF 2.7.6.0.3. cikke) alapján?
            
         
               2)
            
            
               Olyan közérdeken alapuló nyomós oknak minősül-e a WS 55quater cikke (jelenleg a CF 2.7.6.0.3. cikke) értelmében vett flamand erdőterülethez fűződő érdek, amely igazolja az öröklési illeték alóli mentesség alkalmazását a Flandriában található és fenntartható módon művelt erdőterületekre korlátozó szabályozást?